கேள்வி: அமங்கல் - வரலாறு பற்றி தகவல் சொல்.
பதில்: இரச்செர்லா பத்மநாயக்க வம்சம் 13ஆம் நூற்றாண்டில் அமங்கலை அதன் தலைநகராக ஆட்சி செய்தது. Recruitment Topper|date=2016-04-06|work=Recruitment Topper|access-date=2017-12-22|language=en-US}} பத்மநாயக்கன் வம்சம் காக்கத்தியர் மன்னர்களின் நிலப்பிரபுக்களாக இருந்தனர். இரச்செர்லா நாயக்கர்கள் தங்கள் தலைநகரான அனுமகல்லுவில் (அமங்கல்) இருந்தனர். இரச்செர்லா பத்மநாயக்க வம்சத்தின் முன்னோடி முதலாம் சிங்கமநாயக்கன் என்பவனாவான். அவன் தனது இராச்சியத்தை அமங்கலில் இருந்து ஆட்சி செய்தான். அதைத் தொடர்ந்து, அவனது வாரிசுகள் இரச்சகொண்டா மற்றும் தேவரகொண்டாவுக்கு மாறினர். பொ.ச. 1360ஆம் ஆண்டில், தலைநகரத்தை அனபோத நாயக்கன் என்பவன் அனுமகல்லுவிலிருந்து இரச்சகொண்டாவுக்கு மாற்றினான். அங்கு அவன் ஒரு வலுவான கோட்டையைக் கட்டினான். நிர்வாக வசதிக்காக அனபோத நாயக்கன் இராச்சியத்தை இரண்டாகப் பிரித்தான். அவனது சகோதரன் மாதநாயக்கன் தேவரகொண்டாவிலிருந்து ஆட்சி செய்தான்